**ΔΗΜΟΤΙΚΗ 29-11-2024**

**ΕΠΙΧΕΙΡΗΣΗ**

**ΥΔΡΕΥΣΗΣ**

**ΑΠΟΧΕΤΕΥΣΗΣ**

**ΝΑΥΠΛΙΕΩΝ**

**ΔΕΛΤΙΟ ΤΥΠΟΥ**

Η Δ.Ε.Υ.Α.Ν. ενημερώνει ότι από τα μέσα του Αυγούστου 2024, παρά την υποστελέχωση της Υπηρεσίας της των τελευταίων ετών, προσπαθεί σε καθημερινή βάση με συνεργείο της να προβαίνει σε εργασίες συντήρησης και καθαρισμού σχαρών και φρεατίων υδροσυλλογής και αποχέτευσης ομβρίων υδάτων.

Οι εργασίες αυτές πραγματοποιούνται σε διάφορα σημεία της πόλης του Ναυπλίου καθώς και στις λοιπές Δ. Ενότητες του Δήμου μας . Οι παρεμβάσεις αυτές κρίνονται απαραίτητες ώστε να διασφαλίζεται αφενός η απρόσκοπτη απορροή των ομβρίων υδάτων και αφετέρου προς αποφυγή πλημμυρικών φαινομένων και δημιουργίας εστιών μόλυνσης και ρύπανσης.

Τα συνεργεία της Δ.Ε.Υ.Α.Ν. θα συνεχίζουν σε καθημερινή βάση τις σχετικές εργασίες σε όλο τον διευρυμένο Δήμο Ναυπλιέων.

Με σεβασμό και με αίσθημα ευθύνης, πάντα δίπλα στον πολίτη.

**Από τη ΔΕΥΑΝ**